Niels Torp

[[Fil:Nils ericssonterminalen.JPG|thumb|Nils Ericsson-terminalen. «Hans største triumf innen transportsektoren er den elegante bussterminalen i Göteborg»<ref name="UG">Ulf Grønvold «Jacob-prisen til Niels Torp». Dagens Næringsliv 13.1.2000</ref>]]
Niels August Torp (født 1940) er en norsk arkitekt og tidligere arkitektfaglig leder/designansvarlig i arkitektkontoret Niels Torp+ Arkitekter AS.

 Liv og virke 
Han er utdannet ved Norges tekniske høgskole (NTH) i 1964. Han hadde studieopphold i Roma 1959–1960 og kurs i arkeologi og kunsthistorie ved Det norske institutt i Roma 1967. Han hadde også studieopphold i Finland i 1965, samme år som han gikk inn i familiefirmaet som da het Arkitektene Torp & Torp. Han overtok ledelsen av firmaet i 1974. Ti år senere ble firmanavnet endret til Niels Torp AS, senere til Niels Torp + Arkitekter AS.Nye eierstruktur og ny daglig leder i Torp + Arkitekter AS - Byggeindustrien/bygg.no 17. oktober 2019 I 1923 overlot han firmaet til en gruppe medarbeidere.85 års omtale i Aftenposten 8. mars 2025

Han er bror til arkitekt Fredrik Torp og fetter av arkitekt Peter Butenschøn.

 Prosjekter 

Torp har både arbeidet med bygårder, større kontorbygg, restaurering (Militærhospitalet 1981), offentlige gatemiljø og boligområder. Hans internasjonale gjennombrudd skjedde i 1985 da han vant konkurransen om SAS-hovedkontoret utenfor Stockholm. I 1989 vant han en konkurranse om hovedkvarteret til det britiske flyselskapet British Airways ved Heathrow utenfor London. Denne gang mot verdens ledende arkitektfirmaer.Ulf Grønvold: Samtidsarkitekten og fornyeren Niels Torp fyller 80 år - Klassekampen 6. mars 2020 

Da han mottok Jacobprisen for 1999 understreket juryen at «det er et stort spenn i hans produksjon – fra de intime bolighusene med mangfold og variasjon i romforløp, materialbruk og detaljering – til de store og kompliserte bygningsstrukturene som er formet til en sterk og forståelig helhet»Aftenposten, 13.1.2000«I løpet av de 16 årene siden SAS-konkurransen i 1985, har det kommet en rekke viktige byggverk fra Torps hånd: Boligområdet Giskehagen i Oslo er blitt anerkjent som et av de fineste fra de siste årene. Hamar ishall ("Vikingskipet"), tegnet sammen med Biong og Biong, ble kjennemerke for Vinterolympiaden i 1994 og er av VGs lesere kåret til Århundrets norske bygning. Det prisbelønnede kjøpesenteret på Bærums Verk har utmerket terrengtilpasning og god modulering av massen. Som arkitekt for byggetrinn 2, den største delen av Aker Brygge, har Torp preget en sentrumsutvidelse som oslofolk har trykket til sitt bryst og som utenlandske fagfolk kommer for å lære av.»

 Kontorbygg for Norsk Data, Olaf Helsets vei 5 (1982–1985)
 Hovedkontor for Scandinavian Airlines, Stockholm (1985–1987)
 Hovedkontor for British Airways, Heathrow (1989–1998)
 Aker Brygge, byggetrinn 2 (1989)
 Hamar Olympiahall, Vikingskipet, (sammen med Biong & Biong) (1991)
 Oslo lufthavn, Gardermoen, terminal, tårn, hotell (1998)
 BI Campus, Nydalen"Pris til BI-bygget" Accessed 11 October 2011 (2005)
 Kulturhuset Bølgen, Larvik (2009)

 Utmerkelser 
 Æresmedlem av det tyske arkitektforbundet
 Sundts premie og stenprisen for Karl Johans gate 27
 Sundts premie 1984 og A. C. Houens fonds diplom 1988 for Giskehagen
 Statens byggeskikkpris for Bærums Verk 1987
 Oslo bys kunstnerpris for Noiseless og for Aker Brygge
 Fortidsminneforeningens arkitekturverkpris for Dronningens gate 3 1994 
 IOCs pris for Hamar OL-amfi 
 Kasper Salin-prisen 1996 for Nils Ericsson-terminalen for Göteborgs lokaltrafikk
 Betongtavlen 1997 (i Aviaplan) for tårnet på Gardermoen 
 Brunel Award 1998 for jernbanedesign 
 RIBA Best of British Award 1999
 Jacobprisen fra Norsk Form 1999
 FIABCI internasjonal Prix d'Excellence vinner 2008"FIABCI Prix d'Excellence Winners 2008" Accessed 11 October 2011   

 Referanser 

 Litteratur 
 «Prosjekter : Nils Torp og SAS-konkurransen». Side 132-232. I: Byggekunst, nr. 4, 1985
 «Niels Torp : prosjekter». Side 11-48. I: Byggekunst, nr. 1, 1992
 Niels Torp. Niels Torp : arkitekter MNAL. Norsk arkitekturmuseum, 1997. Utgitt i forbindelse med utstillingen på museet. ISBN 82-91773-01-7 og ISBN 82-7694-037-4
 Ingvar Mikkelsen, Frank Duffy. Niels Torp. Pax, 2011. ISBN 978-82-530-3293-1

 Eksterne lenker 




Kategori:Kasper Salin-prisen
Kategori:Betongtavlen
Kategori:Houens fonds diplom
Kategori:Personer fra Oslo
Kategori:Butenschøn
Kategori:Andresen (slekt fra Schleswig-Holstein)